**Zmluva o zabezpečení odbornej stáže**

študenta/študentky FSEV UK

uzatvorená v súlade s ustanoveniami §51 Občianskeho zákonníka v platnom znení a príslušnými ustanoveniami všeobecne záväzných právnych predpisov

**Zmluvné strany**

**I.**

Univerzita Komenského v Bratislave, Fakulta sociálnych a ekonomických vied

Mlynské luhy 4, 821 05 Bratislava

IČO: 00397 865 19

Zastúpená: doc. JUDr. PhDr. Lucia Mokrá, PhD.

(ďalej ako vysielajúca organizácia)

**II.**

Študent/ka: meno a priezvisko:

adresa:

dátum narodenia:

**III.**

Organizácia: názov

Adresa

IČO

V zastúpení:

(ďalej ako prijímajúca organizácia)

(ďalej aj ako zmluvná strana alebo spoločne ako zmluvné strany)

**Článok I**

**Predmet a účel zmluvy**

1.1. Predmetom zmluvy medzi zúčastnenými stranami je zabezpečenie krátkodobej odbornej stáže študenta/ky vysielajúcej organizácie v prijímajúcej organizácii, podľa podmienok špecifikovaných v ďalších bodoch tejto zmluvy.

1.2. Účelom zmluvy je získanie praktických skúseností stážistu v odbore, ktorý študuje vo vysielajúcej organizácii, pod dohľadom odborného garanta a stanovenie podmienok odbornej stáže.

**Článok II**

**Podmienky realizácie odbornej stáže**

2.1. Odborná stáž bude realizovaná ..... (kde, ak je oddelenie), pod vedením povereného garanta .... (meno, priezvisko, pracovná pozícia).

2.2. Prijímajúca organizácia sa zaväzuje zabezpečiť odbornú stáž pre stážistu/ku zodpovedajúcu jeho/jej kvalifikácii. Náplň odbornej stáže musí byť v súlade s informáciami o odbornej stáži uvedenými v infoliste v rámci príslušného študijného programu.

2.3. Stážista/ka sa vysielajúcej organizácii zaväzuje, že pri výkone stáže sa bude riadiť pokynmi odborného garanta, ktorému bude zodpovedať za dodržiavanie odbornej stránky a časového harmonogramu stáže.

2.4. Prijímajúca organizácia sa zaväzuje, že počas výkonu odbornej stáže bude odborný garant prideľovať stážistovi/ke pracovné úlohy, organizovať, riadiť a kontrolovať jeho/jej prácu, dávať mu/jej na tento účel záväzné pokyny a vytvárať priaznivé podmienky na ochranu bezpečnosti a zdravia pri práci, za rovnakých podmienok ako zamestnanci v pracovnom pomere alebo obdobnom výkone práce u prijímajúcej organizácie. Prijímajúca organizácia je povinná zabezpečiť ochranné osobné pracovné pomôcky stážistovi/ke za rovnakých podmienok ako svojím zamestnancom, a to počas výkonu odbornej stáže.

2.5. Náklady súvisiace s pobytom stážistu/ky vrátane prípadnej dohodnutej finančnej odplaty hradí v plnom rozsahu prijímajúca organizácia.

2.6. Prijímajúca organizácia zabezpečí na začiatku stáže preškolenie stážistu/ky v súvislosti s povinnosťou zachovávať mlčanlivosť o skutočnostiach, o ktorých sa dozvie v súvislosti s výkonom odbornej stáže, ako aj s povinnosťou ochrany osobných údajov a s povinnosťou mlčanlivosti o osobných údajoch, s ktorými bude pracovať počas odbornej stáže, a to aj v dobe po jej skončení, pokiaľ sa osobitnou dohodou stážista a prijímajúca organizácia nedohodnú inak.

2.7. Prijímajúca organizácia zabezpečí pred začatím odbornej stáže preškolenie stážistu/ky v súvislosti s pravidlami bezpečnosti a ochrany zdravia pri práci a prevádzkovým režimom na pracovisku.

2.8. Za prípadné škody spôsobené stážistom/kou zodpovedá stážista/ka. Prípadné nároky za úraz alebo chorobu z povolania alebo inú škodu, ktorú by stážista/ka počas výkonu stáže utrpel, zodpovedá v priamej súčinnosti s výkonom činností, ktoré sú obsahom stáže, prijímajúca organizácia.

2.9.Vysielajúca organizácia sa zaväzuje uznať výsledky stáže a hodnotenie stáže podpísané odborným garantom ako súčasť vzdelávacieho programu a udeliť kredity za túto praktickú časť vzdelávania. Vysielajúca organizácia vyznačí hodnotenie a realizáciu stáže v Dodatku k diplomu stážistu/ky po jej úspešnom absolvovaní.

**Článok III**

**Trvanie zmluvy**

3.1. Táto zmluva sa uzatvára na dobu určitú, a to v období od .. do ..

3.2. Prijímajúca organizácia je oprávnená odstúpiť od zmluvy v prípade, ak stážista/ka poruší podmienky tejto zmluvy, záväzné pokyny odborného garanta počas výkonu stáže alebo pravidlá bezpečnosti a ochrany zdravia pri práci.

3.3. Vysielajúca organizácia alebo stážista/ka je oprávnená odstúpiť od zmluvy v prípade, že prijímajúca organizácia nezabezpečí riadne a v dohodnutom rozsahu odborný program stážistu/ky alebo nezabezpečí podmienky výkonu práce z hľadiska bezpečnosti a ochrany zdravia pri práci pre stážistu/ku rovnakým spôsobom ako pre zamestnancov prijímajúcej organizácie.

**Článok IV**

**Spoločné a záverečné ustanovenia**

4.1. Táto zmluva nadobúda platnosť a účinnosť dňom jej podpísania zmluvnými stranami. Zmluva sa vyhotovuje v troch rovnopisoch, z ktorých každá zmluvná strana obdrží jedno vyhotovenie.

4.2. Práva a povinnosti strán, ktoré nie sú upravené v obsahu tejto zmluvy, sa riadia príslušnými ustanoveniami všeobecne záväzných právnych predpisov, ktoré sa zmluvné strany zaväzujú plne rešpektovať.

4.3. Zmluvné strany záväzne vyhlasujú, že sa s obsahom zmluvy pred jej podpísaním riadne oboznámili a jej podmienkam porozumeli. Ďalej vyhlasujú, že uzatvorenie tejto zmluvy je prejavom ich slobodnej vôle vyjadrenej určite, zrozumiteľne a vážne.

4.4. Stážista/ka podpisom tejto zmluvy potvrdzuje oboznámenie sa s podmienkami svojej účasti na odbornej stáži v prijímajúcej organizácii a zaväzuje sa dodržiavať pokyny určeného odborného garanta v súlade s účelom a cieľom tejto zmluvy.

4.5. Zmluvu možno meniť a dopĺňať formou písomných dodatkov, ktoré sú chronologicky číslované a ktoré musia byť podpísané osobami oprávnenými konať v mene zmluvných strán.

Miesto, dátum Miesto, dátum Miesto, dátum

Vysielajúca organizácia Stážista/ka Prijímajúca organizácia